Ixef amezwaru : tamacahut taqbaylit s umata ɣer tudert tinmettit. Tebḍa ɣef waṭas n tewsatin : tamedyazt, timucuha, icewwiqen n tegnatin n uxeddim (icewwiqen n tfellaḥt, icewwiqen n …), icewwiqen n truḥanit, inzan, timseɛraq, atg ».13 Tasekla n tmaziɣt tella-d s wudem n timawit seg talliyin yezrin (seg 1830 ɣer deffir) almi i d-tuwweḍ ɣer tizi n wass-a, di tazwara, tusa-d s timawit yal yiwen yettawi-tt i wayeḍ, tetteddu s ccfawat n tkatut, am wakken i d-yenna Imarazen. M: « Tasekla-agi akken ma tella tettruḥu seg yimi ɣer tmeẓẓuɣt, d ay- agi i tt-yeǧǧan tezger idurar d yisaffen, usan-d yiseggasen, akken ad taweḍ si lǧil ɣer wayeḍ ».14 Rnu ɣer way-a daɣen, timawit tesɛa azal d ameqqran deg tmetti taqbaylit, ɣef waya yenna-d I. Becassi : « Timetti taqbaylit, tefka azal meqqren i tsekla timawit ».15